open-index/open-wikipedia-markdown huggingface dataset:
משפחה וצרות אחרות

**משפחה וצרות אחרות** (באנגלית: **Mount Pleasant**; **מאונט פלזנט**) היא סדרת דרמה קומית בריטית ששודרה בערוץ Sky 1 החל מ-24 באוגוסט 2011. ב-2012 הועברה הסדרה לערוץ Sky Living, וב-2015 הוחזרה לערוץ Sky 1. פרק הסיום של הסדרה היה פרק ספיישל של 90 דקות ששודר ב-30 ביוני 2017.

## רקע
מקום ההתרחשות של הסדרה הוא מנצ'סטר והיא עוקבת אחר חיי היום-יום של הדמות הראשית ליסה וכן בעלה, אביה, השכנים וחבריה לעבודה. כל פרק באורך שעה מתרחש במקומות אחדים בהם הבית והרחוב שם ליסה גרה, מקום עבודתה, הפאב המקומי (The Dog and Dart) ועוד.

## שחקנים ודמויות
* סאלי לינדזי – ליסה ג'ונסון
* דניאל ראיין – דן ג'ונסון
* בובי בול – בארי האריס
* פולין קולינס – סו האריס (עונות 1–2)
* פולה וילקוקס – פולין ג'ונסון
* אדריאן באוור – גרג פורטר
* אנג'לה גריפין – שלי פורטר (עונות 1–2)
* ניל פיצמוריס – פרגוס סמיית'
* איינסלי הווארד – דניז ברדוול
* סו וינסנט – מרגרט האריס
* ג'יל האפפני – אמה
* טד רובינס – טרי האריס
* קריס סליטר – לויד (עונה 1)
* שאן ריבס – ביאנקה (עונות 1–4)
* ליזה טרבוק – קייט (עונות 1–2)
* אוון מקדונל – ג'ק (עונות 1–2)
* דיאן מורגן – טליה (עונות 1–2)
* אלכסנדר קירק – ג'ים (עונות 1–2)
* קלייר גוס – קים (עונה 2)
* רובסון גרין – כריס (עונה 2)
* דייוויד בראדלי – צ'ארלי ג'ונסון (עונות 2–4)
* ג'ורג' סמפסון – גארי (עונות 2–4)
* ג'יימס דרייפוס – רוג'ר ג'ונס (עונות 2–6)
* סופיה די מרטינו – אמבר (עונה 3)
* סמנתה וומאק – טניה פורטר (עונות 3–6)
* נייג'ל הרמן – בראדלי דוסון (עונות 3–6)
* ניקולה מילבנק – אלה דוסון (עונות 3–6)
* דניאל אינגס – רובי ג'ונסון (עונה 4)
* ניקולה יוז – ג'נה מילר (עונות 5–6)
* פטריק רובינסון – קמרון מילר (עונות 5–6)
* אלן תומאס – ננה מילר (עונות 5–6)
* אסאן נ'ג'י – פין מילר (עונות 5–6)
* ג'ורדן דאוס – אולי אוליבר (עונה 6)
* ג'ו ג'וינר – ג'ייני (עונה 6)
* אמילי מיי טאונסנד – אמילי (עונה 6)

## סקירת סדרה

## הפקה
את הסדרה הפיקה חברת Tiger Aspect Productions עבור Sky1. הצילומים נערכו בהייל, טרפורד, צ'ורלטון, מנצ'סטר ובאולפני The Sharp Project בניוטון הית' שבמנצ'סטר. העונה הראשונה צולמה במהלך יוני 2011.

## הפצה למדיה ביתית
העונה הראשונה של הסדרה יצאה ב-DVD ב-3 בספטמבר 2012. העונה השנייה הופצה ב-DVD ב-21 באוקטובר 2013.

## קישורים חיצוניים
* 

* הסדרה באתר British Comedy Guide

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות קומדיה בריטיות
קטגוריה:סדרות טלוויזיה על משפחות
פרח העכביש

**פרח העכביש** (או **באשן קוצני**, באנגלית: **spiny spiderflower**; שם מדעי: *Cleome spinosa*) הוא מין פרח מהסוג באשן הצומח בעונות הקיץ והאביב. הפרח לא עמיד בפני קור ולכן צומח רק בעונות החמות יותר. בשיא צמיחתו גובהו יכול להגיע עד כמטר והעובי שלו יכול להגיע עד כחצי מטר.

הוא מואבק על ידי עטלפים.

## בעולם
הפרח נפוץ בעיקר בארגנטינה, פרגוואי, אורוגוואי ודרום ברזיל. בארץ ישראל מצויים שלושה סוגים של באשנים, אך באשן קוצני אינו אחד מהם.

## סוגי פרח העכביש
פרח העכביש מתייחס לצמחים מסוג באשן (Cleome) ובנוסף מסוג Grevillea:
ישנם 6 סוגים שונים של צמחי ה-Grevillea:
* פרח העכביש הלבן הידוע בשמו Grevillea albiflora.
* פרח העכביש האפור הידוע בשמו Grevillea buxifolia.
* פרח העכביש הירוק הידוע בשמו Grevillea mucronulata.
* פרח העכביש האדום הידוע בשמו Grevillea oleoides.
* פרח העכביש נוסף אשר גם הוא אדום ידוע בשמו Grevillea speciosa.
* פרח העכביש הוורוד הידוע בשמו Grevillea sericea.

## קישורים חיצוניים
* 
* 

## הערות שוליים

קטגוריה:טקסונים שתוארו בידי ניקולאוס יוזף פון-ז'אקווין
קטגוריה:צלפאים
קטגוריה:צמחים שתוארו ב-1760
הר שחורת

**הר שחורת** הוא חלק מרכס הרי אילת, ונמצא בין נחל שחורת לנחל רודד. הוא נקרא כך בשל הסלעים השחורים הנמצאים בחלקו התחתון ותוחמים את נחל שחורת העובר למרגלותיו.

## מבנה
הר שחורת הוא גוש נטוי המופרד בכל עבריו בקווי שבירה. חציו מורכב בעיקר מסלעי גיר ימיים ואילו חציו השני עשוי סלעי יסוד. המדרון הצפוני של ההר יורד בשיפוע מתון יחסית אל נחל שחורת ואילו מדרונו הדרומי צונח אל נחל רודד. בבסיסו של ההר יש שכבות אבן חול צבעונית.

## גובה
נקודתו הגבוהה ביותר של ההר מתנשאת לגובה של כ-586 מטרים מעל פני הים.

## תצפית
בחלקו הגבוה של ההר נמצאת נקודה לתצפית אזורית מקיפה שכוללת את הרי אדום, דרום הערבה, הרי אילת, מפרץ אילת והערים עקבה ואילת. בצפון נחסם הנוף על ידי קו הרכס של הר שלמה והר יהורם. ממזרח אפשר לראות את חלקה הדרומי של הערבה ואת הרי אדום. התצפית מזרחה מתחילה ממורדות ההר וממשיכה לאזור מרכז הערבה-שמחולק באזור זה למספר עמקים (מלחות). מעבר למלחת עברונה אפשר לראות את נמל התעופה הירדני בבירור, מדרום לנמל ומעליו נמצאת גבעת ג'בל בקר שהיא אחת מהפסגות הגבוהות בירדן. במורדות ההר, מדרום לשדה התעופה הירדני, נראית העיר עקבה שבתיה נבנו על גבי נחל ואדי אל-יתם התוחם את ג'בל בקר מדרומו.

## קישורים חיצוניים
* תצפית מהר שחורת

## הערות שוליים

שחורת
תחנת הרכבת אלרואי

**תחנת הרכבת אלרואי** הייתה תחנת רכבת ששירתה את מושב אלרואי (לימים הפך לשכונה בקריית טבעון). התחנה הוקמה ב-1936 ונסגרה ב-1952.

בסמוך לתחנה נמצא מעיין אלרואי.

## היסטוריה
מושב אלרואי הוקם ב-1935 והוא שכן על גבולות מסילת הברזל הח'יגאזית שהוקמה על ידי העות'מאנים ב-1905. ב-1936 נענתה הנהלת הרכבת המנדטורית לבקשת התושבים במושב להקים תחנת עצירה בסמוך למושב. התחנה שימשה גם את קיבוץ שער העמקים והיישוב קריית עמל הסמוכים לתחנה.

התחנה נבנתה כצריף עץ פשוט ומאוחר יותר נבנה במקום בניין קטן אשר נבנה מלבני בניין. מבנה התחנה היה למעשה מחסה מפגעי מזג האוויר ותו לא, בדומה לתחנת אוטובוס של ימינו.

ב-1943 יזמה הנהלת הרכבת הקמת מבנה מסודר לתחנה, אך עשור לאחר מכן ב-1952 חדלו הרכבות בקו הרכבת הזה לנסוע והתחנה ננטשה.

ב-1997 יזמו תושבי שכונת אלרואי מיזם שבמסגרתו תשוקם ותשומר התחנה במסגרת חידוש "רכבת העמק". במסגרת עבודות השימור הוצבו במקום קרונות ישנים, אך כאלה שמיועדים למסילה ברוחב תקני ומעולם לא היו בשימוש ברכבות שעברו בתחנה. כמו כן הוחלט להציב מחדש את שלט לוחות הזמנים של הרכבת.

באתר קיימת פינת הנצחה לסמל , שנהרג בשנת 2005 בפיגוע במחסום קלנדיה.

## הערות שוליים

אלרואי
קטגוריה:קריית טבעון
תחנת הרכבת כפר ויתקין

**תחנת הרכבת כפר ויתקין** הייתה תחנת רכבת על מסילת החוף ששירתה את תושבי כפר ויתקין ואזור עמק חפר. התחנה פעלה משנות ה-60 של המאה ה-20 ועד 1997, אז נסגרה בשל היעדר ביקוש.

## היסטוריה
בכפר ויתקין פעלה תחנת רכבת משנות ה-60 של המאה ה-20 עד לשנת 1997, ונסגרה בטענה של העדר ביקוש מספק- העדר נוסעים. אך מאז סגירת התחנה ב-1997, חלפו שני עשורים והתגבר השימוש בתחבורה ציבורית ותושבי האזור החלו לפנות לרשויות על מנת להקים מחדש את תחנת הרכבת שתוכל לשמש חלק מיישובי עמק חפר.
### ניסיונות לפתיחה מחודשת של התחנה
בשל הביקוש הגדול לתחנת הרכבת פנו התושבים (ואף חברת הכנסת תמר גוז'נסקי) בנובמבר 2000 לשר התחבורה. בפנייה נשאל האם קיים התיכנות להקמת תחנת רכבת בכפר ויתקין
. 
בתגובה לפנייה אמר שר התחבורה, אמנון ליפקין-שחק כי תחנת רכבת באזור אינה בסדר העדיפויות של משרד התחבורה אך במקביל הוא הורה למנהל התכנון ברכבת ישראל לבחון ולקיים סקר ביקושים חדש על מנת לבחון האם אכן נחוץ להקים תחנת רכבת בכפר ויתקין.

יותר מעשור לאחר מכן, בספטמבר 2016 פנתה הדר פרנקו גלאור למנכ"לית משרד התחבורה, קרן טרנר. בפנייה ביקשה פרנקו גלאור לחדש את פעילות הרכבת בכפר ויתקין. אך האחרונה לא קיבלה תשובה ישירה מטרנר ולבסוף ענה בשמה של טרנר מנהל אגף רכבות במשרד התחבורה, משה אמסלם. אמסלם כתב כי קיימות תוכניות פיתוח רבות במסגרתן יפתחו תחנות רכבת חדשות אך תחנת רכבת בכפר ויתקין לא ביניהן.

עם זאת, משרד התחבורה מתכנן להקים מחדש את תחנת הרכבת אחיטוב במסגרת פרויקט המסילה המזרחית החדשה.

אחת מהתוכניות להקמת תחנת רכבת באזור היא להקים אותה בסמוך לפארק תעשיות עמק חפר, המועצה האזורית עמק חפר מנסה לקדם את הקמת התחנה במערב פארק התעשייה.

בנובמבר 2020 פורסם כי ראש המועצה האזורית עמק חפר, גלית שאול, בכירי המועצה האזורית ומנכ"ל רכבת ישראל, מיכה מייקסנר. שאול ומייקנסר דנו בנושא הקמת התחנה מחדש ואף הקמת תחנה נוספת באזור עמק חפר המזרחי על מנת שיוכל לשמש את תושבי זמר ויישובים צפוניים סמוכים.

## מבנה התחנה
מבנה התחנה עדיין קיים אך אינו בשימוש מאז סגירת התחנה. התחנה היא ללא רציף והיא מכילה מבנה קטן בו יש שני חדרים. התחנה נמצאת כ-500 מטרים מדרום לגשר הרכבת שמעל לנחל אלכסנדר וכ-500 מטרים מצפון למפגש המסילה עם כביש 5720.

## הערות שוליים

קטגוריה:כפר ויתקין
כפר ויתקין
יש לי סימפטיה

"**יש לי סימפטיה**" הוא שיר שנכתב על ידי המשורר מאיר ויזלטיר, הולחן על ידי שלמה גרוניך ובוצע במקור על ידי נורית גלרון. זהו אחד השירים הידועים ביותר של גרוניך והמזוהים ביותר עמו.

## רקע
השיר נכתב על ידי מאיר ויזלטיר ונכלל בספר שיריו "דבר אופטימי, עשיית שירים" שיצא לאור בשנת 1976.

השיר הולחן ועובד על ידי שלמה גרוניך עבור ערב שירי משוררים השלישי שארגנה תחנת גלי צה"ל בשנת 1980. במסגרת ערב שירי המשוררים, שנערך ביוזמת מחלקת התרבות של גלי צה"ל, הולחנו ובוצעו שירים שנכתבו על ידי משוררים. ערב שירי המשוררים השלישי הוקדש לעיר תל אביב שציינה את שנתה ה-70, ונערך בשיתוף עיריית תל אביב-יפו. את השיר הלחין גרוניך בעת ששהה בניו יורק. כשבוע לפני האירוע ביקש גרוניך את אישורו של ויזלטיר לשימוש ביצירתו. את השיר ביצעה נורית גלרון בליווי נגני התזמורת הפילהרמונית הישראלית.

ב-1982 הכניסה גלרון את השיר לאלבומה "סימפתיה"https://stereo-ve-mono.com/12580. השיר נכלל גם ב"אלבום משפחתי", אלבום משותף לגרוניך ולשם טוב לוי שיצא ב-1983, באלבום "מאחורי הצלילים" משנת 1984 שהוציאו יחד שלמה גרוניך ומתי כספי, ובאוסף "שלמה גרוניך - המיטב" שיצא ב-2010.

הווידאו קליפ לשיר צולם בחלקו באתרים שונים בתל אביב. בקליפ התזזיתי נראה גרוניך מנגן בפסנתר במדשאת כיכר המדינה, מתרוצץ עם כלבים, דוחף אוטובוס, רוקד על הפסנתר ומטפס על פסלים ברחבת מוזיאון תל אביב לאמנות.

בחודש מאי 2023 יצא ביידיש השיר "שירה זינגט שירה". מילים שכתב ליפה שמלצר- זמר-יוצר חסידי-אמריקאי לשיר.

## תוכן השיר

השיר נפתח בשורה: "יש לי סימפטיה לאמנות קונספטואלית בתל אביב".

העיר תל אביב מתוארת בשיר כ"עיר בלי קונספציה", "טיח נופל" וכ"עיר בלתי מרגשת, מאורת טיח נואשת, נדנדת פח רועשת".

בשיר מובעת סימפתיה לאנשי תל אביב שמתוארים כמי שמתאמצים, מתרגשים, מתעקשים ומתייאשים. הסימפתיה מובעת לאנשי העיר למרות עירם והתאורים הלא מחמיאים כלפיה בשיר ואולי אף בניגוד לעיר.

המילה "סימפתיה" היא מילת מפתח בשיר, ומופיעה לא פחות מ-25 פעמים, והיא אף המילה החותמת את השיר.

## גרסאות כיסוי
*בשנת 1984 הזמר מתי כספי ביצע יחד עם שלמה גרוניך (מלחין השיר) את השיר במסגרת האלבום מאחורי הצלילים.

## קישורים חיצוניים

* סיפור של שיר - יש לי סימפטיה בערוץ היוטיוב של כאן - תאגיד השידור הישראלי, 29 ביולי 2015
* יוסי חרסונסקי, עיון ביקורת באתר יוסימיוזיק

## הערות שוליים

קטגוריה:שירי נורית גלרון
קטגוריה:שירים בעברית
קטגוריה:שירים על תל אביב-יפו
קטגוריה:שירים שהולחנו על ידי שלמה גרוניך
דניאל פרידמן (שחמטאי)

**דניאל פרידמן** (בלטבית: **Daniels Fridmans**; נולד ב-15 בפברואר 1976 ריגה) הוא שחמטאי יהודי-לטבי-גרמני  בדרגת רב-אמן.

נכון לספטמבר 2025, מדורג במקום ה-12 בגרמניה לפי מד כושר.

## ביוגרפיה
בשנת 1992 זכה פרידמן במדליית ארד באליפות העולם בשחמט לנוער עד גיל 16 (אחרי פטר סבידלר ורונן הר צבי).

בשנות ה-90 של המאה ה-20 הוא השתתף בתחרויות לאומיות ובינלאומיות. בשנת 1996 הוא זכה באליפות לטביה. בשנת 1994 הוענקה לו דרגת אמן בינלאומי.

בשנת 1999 פרידמן היגר בגרמניה. בשנת 2001 הוענקה לו דרגת רב-אמן. הוא ניצח במספר תחרויות בינלאומיות (בציריך 2002, במרסיי 2006, בלוזן 2006 בלירפול 2006). בשנים 2008, 2012 ו-2014 הוא זכה באליפות גרמניה. בשנת 2015 הוא זכה במקום השלישי באליפות גרמניה בשחמט.

פרידמן היה חבר נבחרת גרמניה באליפות העולם בשחמט וזכה במדליית זהב אישית בשנת 2013. בשנת 2011 הוא היה חבר נבחרת גרמניה בשחמט שניצחה באליפות אירופה בשחמט לנבחרות.

בשנת 2013 הוא זכה במקום השלישי בתחרות העל גרנקה קלאסיק. בשנת 2015 הוא חלק מקומות 5–7 עם דניאל דרודיצקי בתחרות שנערכה בריגה.

אשתו של דניאל פרידמן היא אנה זטונסקיך, רב-אמן לנשים ואלופת ארצות הברית בשחמט.

## דניאל פרידמן ב[[אולימפיאדת השחמט]]
בין השנים 1996 ל-2018 השתתף פרידמן ב-8 אולימפיאדות שחמט:

## קישורים חיצוניים

## הערות שוליים

קטגוריה:רבי-אמנים גרמנים
קטגוריה:שחמטאים יהודים לטבים
קטגוריה:שחמטאים יהודים גרמנים
קטגוריה:גרמנים שנולדו ב-1976
קטגוריה:לטבים שנולדו ב-1976
רוסיה באירוויזיון 2008

**[[רוסיה באירוויזיון|רוסיה]] השתתפה ב[[אירוויזיון 2008]]** עם השיר "Believe" בביצוע של דימה בילאן.

## לפני האירוויזיון
ערוץ הטלוויזיה הציבורי רוסיה-1 ארגן את התחרות הלאומית לבחירת הנציג הרוסי לאירוויזיון ואף הפיק סרט תיעודי אודות המופע והכנותיו.

התחרות שנקראה "אוורווידני" נערכה באולם הקונצרטים אקדמיסקי שבמוסקבה והונחתה על ידי אוקסנה פדורובה ואוסקר קוצרה.

27 שירים התחרו בתחרות ונבחרו כשילוב של חמישים אחוז תוצאות חבר השופטים באולם וחמישים אחוז של תוצאות הקהל בבית, בחבר השופטים נמנה בין היתר המלחין איגור קרוטוי.

מריה שריפוביץ' זוכת האירוויזיון לקחה חלק באירוע במהלך מופעי הביניים.

## באירוויזיון

## קישורים חיצוניים

2008
קטגוריה:מדינות באירוויזיון 2008
קטגוריה:2008 ברוסיה
אלה פיטם

**אלה פיטם** (נולדה ב-10 בפברואר 1977, ריגה, ברית המועצות) היא שחמטאית בדרגת רב-אמן לנשים. אלופת ישראל לנשים (2000).

## ביוגרפיה
אלה פיטם עלתה לישראל מריגה, בשנת 1991. היא השתתפה אליפות לטביה הפתוחה.

החל משנת 1992 היא הייתה נציגת ישראל באליפויות אירופה ועולם לנוער. בשנת 1992 היא סיימה במקום ה-7 באליפות העולם לנוער. בשנת 1994 באליפות אירופה עד גיל 18 היא זכתה במקום השלישי.

בשנת 1996 היא הייתה סגנית אלופת ישראל. בשנת 2000 היא זכתה באליפות ישראל לנשים. בשנת 2001 בתחרות לנשים שנערכה בתל אביב פיטם זכתה במקום הראשון.

לפיטם תואר ראשון מאוניברסיטת חיפה בביטוח וכלכלה.

## קבלת דרגות בינלאומיות
* 1995 - אמן פיד"ה לנשים
* 1997 - רב-אמן לנשים.

## אלה פיטם ב[[אולימפיאדת השחמט]]
בין השנים 1996 ל-2010 השתתפה אלה פיטם ב-4 אולימפיאדות שחמט:

## קישורים חיצוניים

## הערות שוליים

קטגוריה:רבי אמנים לנשים ישראליות
קטגוריה:נציגות ישראל באולימפיאדת השחמט
קטגוריה:שחמטאים יהודים לטבים
קטגוריה:עולות בשנות ה-1990
קטגוריה:עולים בשנות ה-1990
קטגוריה:אלופות ישראל בשחמט
קטגוריה:שחמטאיות יהודיות
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראלים ילידי ברית המועצות
קטגוריה:ישראליות ילידות ברית המועצות
קטגוריה:ישראליות שנולדו ב-1977
קטגוריה:ישראלים שנולדו ב-1977
מונדיאליטו 2011 (כדורגל חופים)

**[[מונדיאליטו (כדורגל חופים)|מונדיאליטו]] 2011 בכדורגל חופים** היה טורניר כדורגל חופים, שנערך בחוף "פראיה דה רושה" בפורטימאו, פורטוגל בין התאריכים 10 באוגוסט ל-12 באוגוסט 2011. התחרות כללה ארבע נבחרות שהתחרו ביניהן בשיטת ראונד-רובין (שיטה שבה כל נבחרת פוגשת את כל הנבחרות האחרות).

## הנבחרות המשתתפות

*  ברזיל
*  צרפת
*  מקסיקו
*  פורטוגל (מארחת)

## טבלה סופית

## לוח זמנים ותוצאות

----

----

## פרסים

## ראו גם
* כדורגל חופים
* מונדיאליטו
* אליפות אירופה בכדורגל חופים

## קישורים חיצוניים
* האתר הרשמי של כדורגל החופים

## הערות שוליים

קטגוריה:תחרויות כדורגל חופים בפורטוגל
קטגוריה:2011 בספורט
2011
קטגוריה:2011 באירופה
דה סוטו דה-לוקס

**דה סוטו דה-לוקס** (באנגלית: **DeSoto Deluxe**) היא מכונית סלון שיוצרה על ידי חטיבת "דה סוטו" בחברת קרייזלר האמריקאית בין השנים 1939–1952.

## חטיבת דה סוטו
חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928.

חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.

## תצורות
* גרסת 4 דלתות סדאן
* גרסת 2 דלתות קופה

## סדרות

* דה סוטו דה-לוקס מודלים 1939, 1940, 1941
* דור ראשון (יוצר בין השנים 1942–1948)
* דור שני (יוצר בין השנים 1949-1952)

## גלריה

קובץ:1946 De Soto De Luxe front.jpg | "דה סוטו דה-לוקס", שנת 1946 - קופה
קובץ:1946 De Soto De Luxe rear.jpg | "דה סוטו דה-לוקס", שנת 1946 - קופה
קובץ:De Soto De Luxe Coupe 5W 1948.jpg | "דה סוטו דה-לוקס", שנת 1948 - קופה
קובץ:DeSoto Deluxe 1949.jpg  | "דה סוטו דה-לוקס", שנת 1949 - סדאן, 4 דלתות
קובץ:1952 DeSoto Deluxe.jpg | "דה סוטו דה-לוקס", שנת 1952 - סדאן, 4 דלתות


## ראו גם
* קרייזלר
* דה סוטו איירסטרים
* דה סוטו פאוורמסטר
* דה סוטו דיפלומט
* דה סוטו איירפלו
* דה סוטו סוב-אורבן
* דה סוטו אדוונצ'ור

## קישורים חיצוניים

* 

## הערות שוליים

קטגוריה:מכוניות קופה
קטגוריה:מכוניות סלון
קטגוריה:דגמי מכוניות שהושקו ב-1939
קטגוריה:מכוניות אמריקאיות
דה לוקס
מייק פרסון

**מייקל לין פרסון** (באנגלית: **Michael Lynn Parson**; נולד ב-17 בספטמבר 1955) הוא פוליטיקאי אמריקאי שכיהן כמושל ה־57 של מדינת מיזורי בין השנים 2018–2025. פרסון, חבר המפלגה הרפובליקנית, התמנה לתפקיד המושל בעקבות התפטרותו של אריק גרייטנס מכוח תפקידו כסגן המושל. הוא נבחר לתפקידו כהלכה בבחירות 2020. בעבר היה גם חבר הסנאט של מיזורי ובית הנבחרים של מיזורי.

## ביוגרפיה
פרסון נולד בספטמבר 1955 בכפר ויטלנד שבמיזורי, וגדל בחווה חקלאית השוכנת במחוז היקורי. הוא סיים את לימודיו בבית הספר התיכון של ויטלנד ב-1973. ב-1975 התגייס פרסון לצבא ארצות הברית, במשך שש שנים שירת שני סבבים בחיל המשטרה הצבאית של צבא ארצות הברית עד הגיעו לדרגת סרג'נט (מקביל לסמל). במקביל למד בשיעורי לילה באוניברסיטת מרילנד ובאוניברסיטת הוואי אולם לא השלים תואר אקדמי.

לאחר שירותו הצבאי, ב-1981, שב פרסון למחוז הולדתו שבמיזורי ופתח בקריירה ציבורית. ב-1983 עבר למשרד השריף במחוז פולק כדי להיות החוקר הפלילי הראשון במשרד זה. שנה אחר כך, ב-1984, רכש פרסון את תחנת הדלק הראשונה שלו, שנקראה בשם "מייקס". בשנת 1993 מונה לשריף המחוז, תפקיד בו כיהן כ-12 שנים, עד שנבחר לבית הנבחרים של מיזורי לקראת 2005.

נבחר לראשונה לבית המחוקקים של מדינת מיזורי כנציג המחוז ה-113 בבית הנבחרים של מיזורי ב-2004, ושוב ב-2006 וב-2008. ב-2010 חתם על יוזמה של הארגון "אמריקאים למען רפורמה במיסוי" (Americans for Tax Reform) המתחייבת שלא להעלות מיסים, ובאותה השנה גם נבחר לכהונתו הראשונה בסנאט של המדינה. הוא נבחר מחדש בבחירות 2014. לקראת בחירות 2016, הודיע פרסון על כוונתו להתמודד לתפקיד המושל, אך לבסוף נמלך בדעתו והחליט להתמודד למשרת סגן המושל. לאחר שגבר על שני יריביו בבחירות המקדימות שנערכו במפלגה הרפובליקנית, גבר על יריבו ראס קרנהאן, מועמד המפלגה הדמוקרטית, בבחירות הכלליות בנובמבר 2016.

פרסון הושבע לתפקידו יחד עם המושל אריק גרייטנס בראשית ינואר 2017. בנימוק כי לשכת סגן המושל לא עברה שדרוג ב-12 השנים האחרונות, אישר פרסון שיפוץ ללשכה בגובה 54,000 דולרים. ב-2017 ביקש פרסון גידול בסך 125 אלף דולרים לתקציבו שנאמד ב-463,000 דולר, מהם 35 אלף הוצאו על החזרות עבור נסיעותיו הרבות במכוניתו הפרטית. פרסון הוסיף לבקש 10,000 דולר עבור נסיעות מחוץ למדינה. ב-2018 דרש סכום של 25,000 דולר נוספים בשביל תשלום עבור נהג אישי במשרה חלקית, אך הוריד את בקשת התקציב הכוללת שלו ל-541 אלף דולר.

ב-22 בפברואר 2018 הועמד גרייטנס לדין באשמת חדירה לפרטיות של מאהבת שלו לשעבר, על ידי חבר מושבעים בסנט לואיס. כתב האישום מתבסס על רומן שהיה לו ב-2015, במסגרתו איים לפי האישום בשחרור תמונה חושפנית של האישה, שצולמה כשהייתה כבולה עם עיניים מכוסות. ב-1 ביוני 2018 הודיע גרייטנס על התפטרותו מהתפקיד, ובאותו היום נשבע פרסון אמונים לתפקיד המושל.

## קישורים חיצוניים

* 

## הערות שוליים

קטגוריה:אמריקאים ילידי מיזורי
קטגוריה:מושלי מיזורי
קטגוריה:סגני מושלי מיזורי
קטגוריה:חברי האספה הכללית של מיזורי
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1955
הווארד בריל

**הווארד בריל** (באנגלית: **Howard Brill**; 14 באוקטובר 1915 - 1 בפברואר 1980), היה אתלט יהודי-אמריקאי, מקום רביעי באליפות ארצות הברית ומקום 11 בעולם (1938) בהדיפת כדור ברזל.

## ביוגרפיה
בריל נולד וגדל בניו יורק למשפחה יהודית.

בתחרות שנערכה בניו יורק ב-28 במאי 1938 קבע בריל בהדיפת כדור ברזל שיא אישי חדש של 15.74 מטר. שבוע לאחר מכן, באליפות IC4A שנערכה בניו יורק ב-2 ביוני הוא זכה במדליית זהב בהדיפת כדור ברזל בתוצאה של 15.62 מטר ובאליפות ארצות הברית שנערכה באותה שנה הוא סיים במקום רביעי בהדיפת כדור ברזל בתוצאה של 15.26 מטר.

## שיאים אישיים
### אצטדיון
* הדיפת כדור ברזל: 15.74 מטר (1938)

## לקריאה נוספת
* **Day by day in jewish sports history**, עמוד 156

## קישורים חיצוניים
* הווארד בריל, באתר *Track and Field Statistics* 
* HISTORY OF US NATIONALS RESULTS: SHOT PUT – MEN, באתר TRACK & FIELD NEWS

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אתלטים יהודים אמריקאים
קטגוריה:הודפי כדור ברזל אמריקאים
קטגוריה:מדינת ניו יורק: אתלטים
קטגוריה:אמריקאים שנולדו ב-1915
קטגוריה:אמריקאים שנפטרו ב-1980
ג'וזפה קונטה

**ג'וזפה קונטה** (באיטלקית: **Giuseppe Conte**; נולד ב-8 באוגוסט 1964) הוא משפטן ופוליטיקאי איטלקי שכיהן כראש ממשלת איטליה מ-1 ביוני 2018 עד 13 בפברואר 2021. מכהן כמנהיג תנועת חמשת הכוכבים וכחבר בית הנבחרים של איטליה.

## ביוגרפיה
קונטה נולד בנפת פוג'ה. הוא למד משפטים בספיאנצה – אוניברסיטת רומא ולאחר מכן למד חוזים במשפט האמריקאי באוניברסיטת ייל. לימד באוניברסיטת מלטה, באוניברסיטת נאפולי והקים משרד עורכי דין. מכהן כפרופסור למשפטים באוניברסיטת פירנצה.

לאחר הבחירות הכלליות באיטליה ב-2018, התגבשה קואליציה בין תנועת חמשת הכוכבים הפופוליסטית בראשותו של לואיג'י די מאיו לבין מפלגת הליגה הימנית ומנהיגה מתאו סלביני, וסוכם על מינויו של קונטה לראש הממשלה בעוד שניהם ישמשו כסגניו.

באוגוסט 2019 הגיש קונטה לנשיא איטליה את התפטרותו מראשות הממשלה בעקבות מחלוקת עם סלביני, שהודיע על כוונה להעמיד את קונטה להצבעת אי אמון. בעקבות המשבר ולאחר שתנועת חמשת הכוכבים הרכיבה קואליציה עם המפלגה הדמוקרטית, הוטל על קונטה להרכיב מחדש את הממשלה.

ב-25 בינואר 2021 הודיע כי יתפטר מתפקידו ביום למחרת. קונטה איבד קודם לכן את הרוב המוחלט בו החזיק בסנאט, כאשר מפלגת "איטליה ויוה" בראשות ראש הממשלה לשעבר מטאו רנצי, התפטרה במחאה על הטיפול הממשלתי במשבר הקורונה. הוא לא הצליח להקים ממשלה והוחלף במריו דראגי.

באוגוסט 2021 נבחר למנהיג תנועת חמשת הכוכבים. ביולי 2022 הכריז על כך שמפלגתו תפסיק לתמוך בממשלה. הדבר גרם בסופו של דבר לבחירות חדשות. באוקטובר 2022 נבחר לחבר בית הנבחרים של איטליה מטעם המושב הראשון של מחוז לומברדיה.

## קישורים חיצוניים

* 

* קורות חיים באתר אוניברסיטת פירנצה

## הערות שוליים

קטגוריה:ראשי ממשלת איטליה
קטגוריה:סגל אוניברסיטאות באיטליה
קטגוריה:משפטנים איטלקים
קטגוריה:עורכי דין
קטגוריה:בוגרי ספיינצה – אוניברסיטת רומא
קטגוריה:חברי בית הנבחרים של איטליה
קטגוריה:איטלקים שנולדו ב-1964
יוסף דנא

הרב **יוסף יהודה דנא** (1889 – 16 באוגוסט 1974) היה דרשן עממי, פוסק הלכה, מקובל ומוהל, אב בית הדין ומנהיגה הרוחני של קהילת יהודי דמשק שבסוריה, ורב קהילת יוצאי סוריה ולבנון בחיפה, מאחרוני שושלת רבני דמשק.

## ביוגרפיה
נולד בשנת 1889 (ה'תרמ"ט) בדמשק שבסוריה לרב יהודה דאנה, בן למשפחת רבנים ספרדית שגורשה מספרד, המשיכה לאמסטרדם שבהולנד ולבסוף בניה התפזרו בדמשק, בביירות שבלבנון ובאלכסנדריה שבמצרים.

בצעירותו נמנה עם תלמידיו של הרב יהודה הכהן מסלתון טראב. הוא גם למד והוסמך לרבנות אצל הרב יצחק אבולעפיה, אב בית הדין של דמשק. בתקופה זו החל לדרוש בפני בני הקהילה מדי שבת בבית הכנסת הגדול "אל פרנג' ". דרשתו, שהייתה נמסרת לאחר מנהג ה"משמרה", כללה פרשנות, הלכה, ומעשיות. דרשותיו עוררו עניין בקהילה היהודית, ומשכו קהל רב של נשים וגברים כאחד.

לאחר שהרב אבולעפיה עבר לטבריה, החליפו הרב דנא בתפקיד אב בית הדין וכמנהיגה הרוחני של קהילת יהודי דמשק. בתפקיד זה שימש במשך 40 שנה, ובמשך השנים הללו ישבו לצידו בבית הדין הרב יעקב הררי אלנאעם, הרב אליהו הכהן מסלתון טראב, ובהמשך הרב נסים נדבו הכהן, הרב יהודה חלאק מערבי והרב עזרא הכהן מסלתון טראב.

נודע כבקיא בהלכה ובגימטריות, וכמקובל כתב קמעות לרפואה ולמטרות נוספות. כדי לא להתפרנס מהרבנות, עסק לפרנסתו בשחיטה, בעריכת בריתות ובהגהת ספרים.

מלבד פעילותו הרוחנית, היה מעורב בכל ענייני הקהילה, פעל מול השלטונות להטבת חיי הקהילה והיה נערץ גם על תושבי דמשק שאינם יהודים. בשנת 1942 נפגש עם נשיא סוריה.

בשנת 1946 עלה לארץ ישראל, ומונה לשמש כרבה של קהילת יוצאי סוריה ולבנון בחיפה. בארץ ישראל המשיך במנהג ה"משמרה" ובדרשה שלאחריה. גם כאן עוררו דרשותיו עניין, ואף שחקני כדורגל היו באים להאזין לדרשותיו לפני משחק הליגה.

מחיפה ענה על שאלות הלכתיות שקיבל מרחבי ארץ ישראל, וכשהוצעה לו משרה מטעם הרבנות הראשית, סירב.

הלך לעולמו ב-16 באוגוסט 1974 (כ"ח באב ה'תשל"ד) ונקבר בחלקת הכהנים שבבית הקברות חוף הכרמל שבחיפה.

על שמו רחוב בחיפה. נכדיו הם הפרופסורים יוסף דנה ונסים דנה.

## חיבוריו
* **זה כתב יד"י** - חיבור שנדפס בסמוך לפטירתו
* **ברכת יד"י** - הוצאה מחודשת של "זה כתב יד"י" עם תוספות, שהוציא לאור נכדו יוסף דנה בשנת 1999
* **צופה פני דמשק**
* **וילקט יוסף**

## קישורים חיצוניים
* יוסף דנה (נכדו), חכם יוסף דנה זצ"ל, באתר ארגון יוצאי דמשק
* חכם יוסף דאנה, באתר שער בנימין
* חכם יוסף יהודה דנא, באתר החכם היומי
* אריה כהן, ריאיון עם גמליאל דנה, בנו של הרב יוסף דנא
* 

## הערות שוליים

קטגוריה:מקובלים
קטגוריה:חיפה: אישים
קטגוריה:ישראלים ילידי סוריה
קטגוריה:דמשק: רבנים
קטגוריה:מוהלים
קטגוריה:עולים לאחר מלחמת העולם השנייה
קטגוריה:רבנים סורים
קטגוריה:רבנים ספרדיים
קטגוריה:רבנים ספרדיים ישראלים
קטגוריה:רבנים ארץ-ישראלים
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1889
קטגוריה:ישראלים שנפטרו ב-1974
יחסי אינדונזיה–תימן

**יחסי אינדונזיה–תימן** הם היחסים הבילטרליים שבין **[[אינדונזיה|רפובליקת אינדונזיה]]** לבין **[[תימן|הרפובליקה התימנית]]**. שתי המדינות חברות בארגון המדינות הבלתי מזדהות.

## סקירה כללית
ב-25 ביוני 2002 ביקר שר ההשכלה והמחקר התימני באינדונזיה ופגש את שר החינוך של אינדונזיה. בפגישה זו, נחתם מזכר בדבר שיתוף הפעולה בחינוך בין המדינות. באותה שנה, שיבח סגן נשיא תימן את התפתחות הטכנולוגיה באינדונזיה והביע רצון בשיתוף הפעולה הרב-צדדי בין המדינות.

## יחסים כלכליים
* בשנת 2016 הגיע שווי הסחורה שיוצאה מאינדונזיה לתימן לסך 158 מיליון דולר אמריקאי והיא כללה שמן דקלים, נייר מצופה, סבון, בטריות חשמליות, מרגרינה ועוד. באותה שנה, שווי הסחורה שיוצאה מתימן לאינדונזיה הגיעה לסך 962 אלף דולר אמריקאי והיא כללה דגים קפואים, כבשים ועוד.
* בשנת 2015 הגיע שווי הסחורה שיוצאה מאינדונזיה לתימן לסך 121 מיליון דולר אמריקאי והיא כללה סבון, מכוניות, אוטובוסים, שמן דקלים, עץ מנוסר, בטריות חשמליות ועוד. באותה שנה, שווי הסחורה שיוצאה מתימן לאינדונזיה הגיעה לסך 301 אלף דולר אמריקאי והיא כללה שמן דקלים, מכוניות, דבש ועוד.

## ייצוג
* תימן מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת בתימן על ידי שגרירות שהיא מחזיקה בצנעא, בירת תימן.

## הערות שוליים

קטגוריה:ערכים ללא קטגוריות פיזיות - יחסי חוץ
ג'ניפר שחאדה

**ג'ניפר שחאדה** (נולדה ב-31 בדצמבר 1980, פילדלפיה) היא שחמטאית יהודיה אמריקאית בדרגת רב-אמן לנשים, שחקנית פוקר, פרשנית וסופרת. זכתה פעמיים באליפות ארצות הברית בשחמט לנשים.

## קורות חיים
שחאדה נולדה למשפחה מעורבת יהודית-ערבית. אביה הוא מייק שחאדה, שחמטאי ואמה סאלי סולומון היא יהודייה, פרופסור לכימיה באוניברסיטה. אחיה גרג שחאדה הגיע לדרגת אמן בינלאומי.

בשנת 1992 שחאדה זכתה באליפות ארצות הברית לנוער. בשנת 2002 היא זכתה באליפות ארצות הברית בשחמט לנשים ועשתה זאת שוב בשנת 2004.

שחאדה למדה באוניברסיטת ניו יורק וקיבלה תואר בספרות. היא עובדת כעיתונאית בתחום השחמט וגם כותבת ספרים.

ב-2023 האשימה בפומבי את רב-האמן אלחנדרו רמירז בהטרדה מינית שהובילה לחקירה כנגדו ולכתבה בוול סטריט ג'ורנל שבה פורסם שנשים נוספות טוענות להתנהלות לא הולמת שלו. באותה השנה התפטרה מאיגוד השחמט של ארצות הברית לאחר שטענה שהארגון מנסה למזער ולהסתיר את התנהגותו של רמירז.

ב-31 במרץ 2026 פורסם באתר הרשמי של האיגוד הודעה בה הודו לשחאדה על כך שפרסמה את דבר הפגיעה כנגדה והתרומה שלה לביטחון שחקני השחמט בארצות הברית, והכריזו עליה כנציגה רשמית של האיגוד.

שחאדה שחקנית פוקר ונציגה של סבב הפוקר העולמי. היא פעילה בארגונים שונים במטרה להעלות את מספר הנשים המשחקות בטורנירים.

## ספריה

* Chess Bitch: Women in the Ultimate Intellectual Sport (2005)
* Play Like a Girl! (2011)
* Chess Queens: The True Story of a Chess Champion and the Greatest Female Players of All Time (2022)
* Play Like a Champion (2023)


## קישורים חיצוניים

* 

## הערות שוליים

קטגוריה:אלופי ארצות הברית בשחמט
קטגוריה:רבי אמנים לנשים
קטגוריה:רבי-אמנים יהודים
קטגוריה:כתבי שחמט
קטגוריה:מחברי ספרי שחמט יהודים
קטגוריה:שחקני פוקר יהודים
קטגוריה:מחברי ספרי שחמט אמריקאים
קטגוריה:שחקניות פוקר אמריקאיות
קטגוריה:שחקני פוקר אמריקאים
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
הר טמפל (ניו המפשייר)

**הר טמפל** (באנגלית: **Temple Mountain**) הוא הר הממוקם ברכס ואפאק, בדרום מרכז מדינת ניו המפשייר שבארצות הברית.

גובהו של ההר 623 מטרים מעל פני הים, והוא מתנשא לגובה של 173 מטרים מעל סביבתו.

שביל ואפאק, שאורכו 34 קילומטרים חוצה את ההר. בצידו הצפוני של ההר מצויה **שמורת הטבע הר טמפל** (Temple Mountain Reservation), ששטחה 1.4 קמ"ר.

להר מספר פסגות, ואורכו של ההר 5.6 קילומטרים. לשלוש מפסגות ההר יש שמות:
* פסגת ברטון (Burton Peak) - שגובהה 610 מטרים;
* פסגת וייטקומב (Whitcomb Peak) - שגובהה 520 מטרים;
* פסגת הולט (Holt Peak) - שגובהה 623 מטרים (הגבוהה בפסגות ההר).

## היסטוריה
בעבר פעל על מורדותיו הצפוניות של ההר אתר הסקי הר טמפל, שנפתח בשנת 1937 והיה אחד מאתרי הסקי הראשונים בניו המפשייר. כיום השטח מהווה אתר נופש בבעלות מדינתית, בתוך שטח שמורת הטבע הר טמפל, שהוכרזה בשנת 2007.

## קישורים חיצוניים

* הר טמפל באתר peakbagger
* ההיסטוריה של הר טמפל
* תצלומי אתר הנופש הר טמפל
* מסלול הטיפוס על הר טמפל באתר alltrails
* תיאור מסלולי ההלכה באזור הר טמפל באתר hikenewengland
* תיאור מסלול ההליכה על הר טמפל באתר trailfinder
* תיאור טיפוס על הר טמפל, ותצלומי הטיפוס
* 
* נתוני מזג אוויר עדכניים עבור הר טמפל
** נתוני מזג אוויר עדכניים עבור הר טמפל
** נתוני זריחה ושקיעת שמש וירח עבור הר טמפל
### פסגת הולט
* פסגת הולט באתר summitpost

## הערות שוליים

טמפל
יוטה אוסטרלה-שוורין

**יוטה אוסטרלה-שוורין** (בגרמנית: **Jutta Oesterle-Schwerin**; נולדה ב-25 בפברואר 1941) היא פוליטיקאית גרמנייה ממוצא יהודי. בין השנים 1987–1990 הייתה חברת הבונדסטאג הגרמני.

## חייה
יוטה שוורין היא בתם של  (1910–1948) וריקרדה מלצר, ואחותו הגדולה של ההיסטוריון הישראלי תום שגב. אביה היה יהודי קומוניסט שהיגר מגרמניה לישראל בשנת 1935.

שוורין נולדה בירושלים ובילתה את ילדותה בישראל.
ב-1948 נהרג אביה במלחמת העצמאות. בערך בהיותה בת 10, הייתה לחברת תנועת השומר הצעיר. לאחר מכן הצטרפה לתנועת הנוער הקומוניסטית. בשנת 1958, בהיותה בת 17, סירבה לשרת בצבא. העילה שסיפקה לסירוב הייתה שהיא בת לאם לא יהודיה. בהקשר זה, הגיעה גם לשיחה אישית עם דוד בן-גוריון.

בשנת 1960, לאחר לימודיה בבית הספר, עזבה את ישראל. למשך זמן מה, עבדה בבית ילדים יהודי בשווייץ. ב-1962 החלה ללמוד באקדמיה לאמנויות בשטוטגרט . באותה שנה החלה את עיסוקה בפוליטיקה בגרמניה בתנועת אוסטרמארש , הפציפיסטית והאנטי-מיליטריסטית. בתקופה זו באה גם בקשר עם אגודת הסטודנטים הסוציאליסטית הגרמנית  (SDS).

שוורין התחתנה בשנת 1967, ב-1970 ילדה את בנה וב-1974 ילדה את בתה. ב-1969 סיימה את לימודיה כמעצבת פנים. לאחר שהתגרשה מבעלה, הייתה פעילה כמעצבת פנים עצמאית בעיר אולם.

מאז הולדת בנה, הקדישה עצמה ל"קינדרלאדן"  (גן ילדים אלטרנטיבי) ולתנועה הפמיניסטית הגרמנית. ב-1974 הפכה לחברה במפלגה הסוציאל-דמוקרטית של גרמניה (SPD), שממנה יצאה ב-1980 במחאה נגד ההחלטה הכפולה של נאט"ו . ב-1983 הפכה לחברת מפלגת הירוקים הגרמנית. בין השנים 1975–1980 הייתה חברת מועצת העיר אולם מטעם המפלגה הסוציאל-דמוקרטית ובין השנים 1984–1987 הייתה חברה בה מטעם הירוקים.

ב-1987 נבחרה דרך הרשימה הארצית לבונדסטאג, וב-1989/90 הייתה אחת משלושת חברי הנהלת סיעת הירוקים, ומלבד זאת הייתה גם חברת ועדות התכנון האזורי, תעשיית הבנייה והתכנון העירוני. היא הפכה ידועה כפוליטיקאית מסורה שהציגה שאילתות רבות בבונדסטאג. הפעולה המפורסמת ביותר שלה הייתה מחאתה נגד נאום הזיכרון מעורר המחלוקת של נשיא הבונדסטאג, פיליפ ינינגר , ביום השנה ה-50 לפוגרומים של נובמבר 1938 (ליל הבדולח). ב-9 בנובמבר 1989 הייתה שוורין בין שלושת הצירים שעזבו את אולם המליאה בשל שירת ההמנון הגרמני על ידי חלקים מסיעת CDU/CSU.

לאחר כישלון הירוקים לעבור את אחוז החסימה (5%) בבחירות הפדרליות של 1990, היא התפטרה מהבונדסטאג והפכה לעמיתתה של הצירה כריסטינה שנק  בקבוצת הבונדסטאג "ברית 90 / הירוקים". ב-1990 הייתה דוברת הארגון הלסבי "לסבנרינג"  ועסקה בשנים הבאות בהכללת אורח החיים הלסבי בפוליטיקה של הנשים. לפני הבחירות הפדרליות של 1994, היא נכשלה בהקמה מחדש של הירוקים. בפברואר 1994 עזבה את המפלגה והתמודדה בעיר בון מטעם מפלגת הנשים הפמיניסטית.

עד 2008 עבדה יוטה שוורין כאדריכלית עצמאית בברלין.

בשנת 2012 הופיע סיפורה האוטוביוגרפי בהוצאת "ספרי ספקטור לייפציג" (Spector Books Leipzig) תחת השם "הבת של ריקרדה – חיים בין גרמניה וישראל" (Ricardas Tochter – Leben zwischen Deutschland und Israel).

## קישורים חיצוניים
* ?Sind Lesben feministisch - ראיון עם יוטה שוורין על פמיניזם לסבי 

## הערות שוליים

קטגוריה:סרבניות ישראליות
קטגוריה:סרבנים ישראלים
קטגוריה:חברי המפלגה הסוציאל-דמוקרטית של גרמניה
קטגוריה:פוליטיקאיות גרמניות
קטגוריה:פעילות למען זכויות להט"ב
קטגוריה:יתומי צה"ל
קטגוריה:יתומות צה"ל
קטגוריה:גרמניות שנולדו ב-1941
קטגוריה:גרמנים שנולדו ב-1941
הר טמפל (אלברטה)

**הר טמפל** (באנגלית: **Mount Temple**) הוא הר ברכס בואו, בהרי הרוקי הקנדיים, בשטח הפארק הלאומי באנף בפרובינציית אלברטה שבקנדה.

## גאוגרפיה
ההר ממוקם לצד עמק בואו, בין נחל פרדייס (Paradise Creek) לנחל מוריין (Moraine Creek).

גובהו של ההר 3,544 מטרים מעל פני הים. הוא הגבוה בהרי רכס בואו, והוא השמיני בגובהו בפרובינציית אלברטה.

ההר מתנשא לגובה של 1,544 מטרים מעל סביבתו, והוא השמיני בהתנשאותו בפרובינציית אלברטה.

ההר הוא הגבוה ביותר באזור אגם לואיז, ונמצא ממערב לכביש המהיר הטרנס-קנדי בין צומת קאסל לאגם לואיז.

## היסטוריה
### מקור השם
שמו של ההר ניתן לו על ידי ג'ורג' מרסר דוסון בשנת 1884. ההר נקרא על שם סר ריצ'רד טמפל (שכיהן כנציב העליון של הודו הבריטית) אשר ביקר בהרי הרוקי באותה שנה.

### הטיפוס על ההר
הראשונים שטיפסו על ההר היו וולטר וילקוקס (Walter Wilcox), סמיואל אלן (Samuel Allen) ו-ל. פ. פריסל (L.F. Frissel) בשנת 1894, והיה זה ההר הראשון שגובהו מעל 11,000 רגל (3,400 מטרים) שטיפסו עליו בהרי הרוקי הקנדיים.

#### מקרי מוות
* ב-11 ביולי 1955, התרחשה על ההר אחת מתאונות טיפוס ההרים הגדולות בקנדה. קבוצת של 11 מטפסי הרים אמריקאים צעירים (בני עשרה) טיפסו על הצלע הדרומית של ההר, בלא מדריך טיפוס, בעת שהתרחשה מפולת שלגים, עשרה מהם נסחפו במורד ההר לעבר מצוק תלול, ושבעה מהם נהרגו.
* ב-25 בספטמבר 2015, האצנית ג'ן קונץ (Jen Kunze) מקלגרי נפלה מן ההר ונהרגה.

## קישורים חיצוניים

* הר טמפל באתר ממשלת קנדה
* תצלום לוויין של הר טמפל
* הר טמפל באתר peakware
* הר טמפל באתר summitpost
* הר טמפל באתר peakbagger
* הר טמפל באתר explor8ion
* הר טמפל באתר trailpeak
* תיאור מסלול הטיפוס על הר טמפל באתר albertawow
* תצלומי הר טמפל באתר travelalberta
* תיאור מסלול הטיפוס על הר טמפל באתר alltrails
* תיאור הטיפוס על הר טמפל, ותצלומי הטיפוס
* מזג אוויר עדכני עבור הר טמפל
** סטטיסטיקות מזג אוויר עבור הר טמפל
** נתוני זריחה ושקיעה עדכניים עבור הר טמפל
** תחזית מזג אוויר ארוכת טווח עבור הר טמפל
* 
* 
* 

## הערות שוליים

טמפל
טמפל
טמפל
יחסי אינדונזיה–תוניסיה

[ממוזער|שר החוץ התוניסאי ח'מייס אל-ג'הינאווי נפגש עם מקבילתו האינדונזית רטנו מרסודי ב[תוניס, 2018]]
**יחסי אינדונזיה–תימן** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[תוניסיה|הרפובליקה התוניסאית]]**. שתי המדינות חברות בארגון המדינות הבלתי מזדהות.

## היסטוריה
היחסים בין אינדונזיה לתוניסיה כוננו בשנת 1951, מעט לפני שתוניסיה קיבלה את עצמאותה מצרפת. באותה שנה, חביב בורגיבה, נשיא תוניסיה לשעבר, ביקר באינדונזיה כחלק מהקמת השגרירות של תוניסיה באינדונזיה, שנפתחה רשמית בשנת 1952. מטרת הקמת השגרירות הייתה בעיקר לגרום למדינות אסייתיות לתמוך בעצמאות תוניסיה. אינדונזיה פעלה רבות על מנת שתוניסיה תוכל לקבל את עצמאותה, בין המדינות נחתמו 47 הסכמים דיפלומטיים שרובם עוסקים במגזר הכלכלי.

## יחסים כלכליים
* בשנת 2016, שווי הסחורה שיוצאה מאינדונזיה לתוניסיה הגיעה לסך 56.2 מיליון דולר אמריקאי והיא כללה שמן דקלים, שמן קוקוס, מרגרינה, בגדי טקסטיל, קינמון, מחשבים ועוד. באותה שנה, שווי הסחורה שיוצאה מתוניסיה לאינדונזיה הגיעה לסך 21.8 מיליון דולר אמריקאי והיא כללה פירות טרופים, טלפונים, פוספטים ועוד.

## ייצוג
* תוניסיה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת בתוניסיה על ידי שגרירות שהיא מחזיקה בתוניס, בירת תוניסיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הר האנגאבי

**הר האנגאבי** (באנגלית שמו המקובל: **Mount Hungabee**, שמו הרשמי: **Hungabee Mountain**) הוא הר ברכס בואו בהרי הרוקי הקנדיים.

## גאוגרפיה
ההר ממוקם על קו פרשת המים של אמריקה, ועל הגבול בין פרובינציית אלברטה ופרובינציית קולומביה הבריטית (הגבול בין הפרובינציות עובר לאורך קו פרשת המים באזור זה) שבקנדה.

ההר ממוקם על הגבול בין הפארק הלאומי באנף (בשטח אלברטה) לפארק הלאומי יוהו (בשטח קולומביה הבריטית).

גובהו של ההר 3,492 מטרים מעל פני הים, והוא ההר ה-14 בגובהו באלברטה, וה-30 בגובהו בקולומביה הבריטית.

ההר מתנשא לגובה של 987 מטרים מעל סביבתו, והוא ההר ה-41 בהתנשאותו באלברטה.

ניתן לראות את ההר מהכביש המהיר אייספילדס.

## היסטוריה
### מקור השם
שמו של ההר ניתן לו בשנת 1894 על ידי סמיואל אלן, והוא נקרא על שם המילה בשפת הסטוני של שבט הנקודה של האומות הראשונות: משמעות המילה "האנגאבי" היא "צ'יף" (ראש שבט), וההר נקרא כך מאחר שהוא מתנשא בגובהו מעל הפסגות הסמוכות לו. שמו של ההר אומץ על ידי הוועדה הגאוגרפית של קנדה ב-30 ביוני 1904.

### הטיפוס על ההר
הראשונים שטיפסו על ההר היו ה. ק. פארקר (H.C. Parker) אותו ליוו מדריכי הטיפוס הנס קאופמן (Hans Kaufmann) וכריסטיאן קאופמן (Christian Kaufmann), בשנת 1903.

## לקריאה נוספת
• Chic Scott, **[https://books.google.co.il/books?id=94TqO12vdKwC&pg=PA175&lpg=PA175&dq=%22Mount+Hungabee%22&source=bl&ots=-Rt9Lgzi54&sig=wGmgA3kr-bDNTzqCkSZQGX5NFyM&hl=en&sa=X&ved=0ahUKEwi9pZaY37LbAhWiyqYKHTsoCQs4ChDoAQgpMAE#v=onepage&q=%22Mount%20Hungabee%22&f=false Pushing the Limits: The Story of Canadian Mountaineering]**, P 175

## קישורים חיצוניים

* הר האנגאבי באתר ממשלת קולומביה הבריטית
* הר האנגאבי באתר summitpost
* הר האנגאבי באתר peakbagger
* הר האנגאבי באתר peakware
* הנוף הנשקף מהר האנגאבי באתר peakvisor
* הר האנגאבי באתר peakfinder
* תחזית מזג אוויר עדכנית עבור הר האנגאבי
* 

## הערות שוליים

האנגאבי
האנגאבי
האנגאבי
האנגאבי
האנגאבי
יחסי אינדונזיה–סוריה

**יחסי אינדונזיה–סוריה** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[סוריה|הרפובליקה הערבית הסורית]]**. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי.

## היסטוריה
היחסים הדיפלומטיים בין אינדונזיה לסוריה כוננו בשנת 1949, כאשר סוריה הייתה המדינה השנייה שהכירה באינדונזיה, מיד לאחר מצרים. אינדונזיה נהגה לתמוך בסוריה בסוגיית רמת הגולן ולשתי הממשלות ישנם תפיסות משותפות הקשורות לענייני פלסטין, עיראק ולבנון. במהלך מלחמת האזרחים, אינדונזיה סייעה לסוריה ושלחה לממשלה סיוע הומנוטארי בשווי 500,000 דולר.

## יחסים כלכליים

* בשנת 2016, שווי הסחורה שיוצאה מאינדונזיה לסוריה הגיעה לסך 25.9 מיליון דולר אמריקאי והיא כללה דבק, סבון, שמן דקלים, מרגרינה, מוצקי קקאו, נייר מצופה ועוד. באותה שנה, שווי הסחורה שיוצאה מסוריה לאינדונזיה הגיעה לסך 1.3 מיליון דולר אמריקאי והיא כללה כבשים וזרעי תבלינים.

## ייצוג

* סוריה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת בסוריה על ידי שגרירות שהיא מחזיקה בדמשק, בירת סוריה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אינדונזיה – ערב הסעודית

**יחסי אינדונזיה–ערב הסעודית** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[ערב הסעודית|הממלכה הערבית הסעודית]]**. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי.

## היסטוריה
היחסים בין המדינות הם יחסים היסטוריים שהחלו עוד במאה ה-13, כאשר ארכיאלוגים מוסלמים הגיעו אל אינדונזיה לצורכי מסחר. עד היום, אינדונזיה היא המדינה ממנה מגיעים רוב עולי הרגל למכה, הסיבה העיקרית לכך היא בשל אוכלוסיית המוסלמים הגדולה באינדונזיה שמהווה את האוכלוסייה המוסלמית הגדולה בעולם.

היחסים הדיפלומטיים הרשמיים בין המדינות כוננו בשנת 1950. בשנת 2014, שתי הממשלות חתמו על הסכם בדבר שיתוף הפעולה הביטחוני.

## יחסים כלכליים
* בשנת 2016, שווי הסחורה שיוצאה מאינדונזיה לערב הסעודית הגיעה לסך 2.08 מיליארד דולר והיא כללה מכוניות, אופניים, שמן דקלים, שמן קוקוס, מרגרינה, סבון, מחשבים, בטריות חשמליות ועוד. באותה שנה, שווי הסחורה שיוצאה מערב הסעודית לאינדונזיה הגיעה לסך 2.7 מיליארד דולר אמריקאי והיא כללה נפט גולמי, נפט מזוקק, גזי נפט, אלומיניום גולמי ועוד.

## ייצוג
* אינדונזיה מיוצגת בערב הסעודית על ידי קונסוליה כללית בג'דה ושגרירות שהיא מחזיקה בריאד, בירת ערב הסעודית.
* ערב הסעודית מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אינדונזיה–עיראק

**יחסי אינדונזיה–עיראק** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[עיראק|רפובליקת עיראק]]**. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי.

## היסטוריה
היחסים בין אינדונזיה לעיראק הם יחסים היסטוריים שהחלו בתקופת ימי הביניים, כאשר סוחרים מוסלמים יצאו למסעות באוקיינוס ההודי ועברו דרך אינדונזיה, שם רבים התיישבו והביאו את האסלאם לאינדונזיה. עד היום נמצאו מספר שרידים מתקופה זו.

לאחר מלחמת העולם השנייה, ממשלת עיראק הייתה אחת מהמדינות הראשונות שהכירו בעצמאותה של אינדונזיה בשנת 1945. היחסים הדיפלומטיים בין המדינות כוננו ב-1950. עד כה, עיראק ואינדונזיה חתמו על 15 הסכמים דיפלומטיים. אינדונזיה שמרה על שגרירותה בבגדאד למרות המשברים השונים שאירעו בעיראק, כגון מלחמת עיראק-איראן שאירעה בשנות השמונים.

בשנת 2003, ממשלת אינדונזיה והעם האינדונזי התנגדו לפעולות הצבאיות של ארצות הברית כנגד עיראק. למעלה מ-50 אלף תושבים אינדונזים מחו ברחובות ג'קרטה. בעיצומה של מלחמת עיראק, אינדונזיה סגרה באופן זמני את שגרירותה בבגדאד בשנת 2003. אינדונזיה פתחה את שגרירותה מחדש ב-2011. מאז, היחסים בין המדינות הפכו לטובים.

## יחסים כלכליים

* בשנת 2016, שווי הסחורה שיוצאה מאינדונזיה לעיראק הגיעה לסך 91.1 מיליון דולר אמריקאי והיא כללה סבון, פסטה, שמן קוקוס, שמן דקלים, מרגרינה, נייר מצופה, נייר טואלט ועוד. באותה שנה, שווי הסחורה שיוצאה מעיראק לאינדונזיה הגיעה לסך 98.6 אלף דולר אמריקאי והיא כללה שסתומים, מנועי בעירה, אטם, עזים ועוד.

## ייצוג

* עיראק מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה הייתה מיוצגת בעיראק על ידי שגרירות שהיא החזיקה בבגדאד. כיום, לאינדונזיה אין ייצוג בעיראק.

## הערות שוליים

קטגוריה:ערכים ללא קטגוריות פיזיות - יחסי חוץ
חריסטוס קלפקיס

חריסטוס קלפקיס (ביוונית: **Χρήστος Κελπέκης**; נולד ב-22 באוגוסט 1973 בסלוניקי שביוון) הוא כדורגלן עבר יווני ששיחק בעמדת השוער, וכיום משמש כמאמן השוערים של מכבי תל אביב.

## קריירה כשחקן
חריסטוס קלפקיס התחיל את הקריירה שלו בקבוצת קמפניאקוס היוונית מהעיר סלוניקי. ב-1 ביולי 1992 חתם בקבוצת וריה, אך מיעט לשחק במדי הקבוצה.

ב-1 ביולי 1995 חתם במועדון הכדורגל היווני קלמטה מליגת העל היוונית. הופעתו הראשונה הייתה במחזור הראשון מול OFI כרתים. הוא הופיע 7 פעמים במדי הקבוצה במשחקי הליגה של שנת 1995/96. בעונת 1997/98 הוא קיבל את אפודת השוער הראשון של המועדון, בעונה בה סיימה הקבוצה במקום ה-17 וירדה לליגה השנייה. בעונת 1998/99 הוא עלה עם הקבוצה חזרה לליגה הבכירה.

ב-1 ביולי 2001 עבר לשחק בקבוצת אירקליס סלוניקי כשוער משנה, אחרי שסירב להמשיך להאריך את חוזהו בקלמטה. הקבוצה סיימה במקום ה-6 בטבלת הליגה ועלתה לגביע אופ"א.

בינואר 2008 עבר קלפקיס לאפולון קלמריאס, ובסוף העונה ירד עם הקבוצה לליגה השנייה.

ב-1 ביולי 2008 חזר לשחק בווריה בליגה השנייה, ובסוף העונה ירד עם הקבוצה לליגה השלישית.

בהמשך שיחק במספר קבוצות למשך תקופה קצרה, ובניהן במקדוניקוס, אנאגניסי גיאנטסה, פונטיון קתריני ואירקליס סלוניקי.

ב-2012 חזר לקמפניאקוס בה שיחק בנוער, וב-1 ביולי 2013 הכריז על פרישה בגיל 39.

## קריירת אימון
ב-9 במרץ 2016 הצטרף לצוות האימון של ולדימיר איביץ' בפאוק סלוניקי כמאמן השוערים של הקבוצה, ועזב ב-30 ביוני 2017 יחד עם פיטורו של איביץ'.

ב-1 ביוני 2018, אחרי החתמתו של איביץ' במכבי תל אביב, הוכרז שקלפקיס יצטרף לצוות האימון של הקבוצה כמאמן השוערים, עד יולי 2020.

ביוני 2022 חזר קלפקיס למכבי תל אביב כמאמן השוערים.

## תארים
; מכבי תל אביב
* אליפות המדינה: 2018/2019, 2019/2020
* גביע הטוטו: 2018/2019
* אלוף האלופים: 2019/2020

## קישורים חיצוניים

קטגוריה:כדורגלנים יוונים
קטגוריה:כדורגלני וריה
קטגוריה:כדורגלני אירקליס סלוניקי
קטגוריה:שוערי כדורגל יוונים
קטגוריה:מאמני שוערים
קטגוריה:סלוניקי: כדורגלנים
קטגוריה:יוונים שנולדו ב-1973
וייסייליה

**וייסייליה** (באנגלית: **Visalia**) היא עיר בקליפורניה, ארצות הברית. וייסייליה ממוקמת כ-370 קילומטרים דרומית-מזרחית לסן פרנסיסקו, כ-310 קילומטרים מצפון ללוס אנג'לס, כ-58 קילומטרים מערבית לפארק הלאומי סקוויה וכ-69 קילומטרים דרומית לפרזנו. נכון לשנת 2015, התגוררו בעיר כ-130,104 תושבים.

## היסטוריה
האזור יושב לראשונה על ידי אינדיאנים לפני מאות שנים. לא ידוע מתי האירופאי הראשון הגיע לאזור, אך התיעוד האירופאי הראשון נכתב בשנת 1722. בשנת 1852 החלה ההתיישבות האירופאית. בשנים אלו התגוררו בהתיישבות כמה עשרות תושבים. בשנת 1859 נסלל בסמוך לעיר הכביש מסנט לואיס שבמיזורי לסן פרנסיסקו, דבר שעזר לסחר המקומי. בהתיישבות התרחשו מתיחויות רבות סביב מלחמת האזרחים האמריקנית. למרות זאת, החיים חזרו לנורמה במהירות לאחר המלחמה. בשנת 1874 ההתיישבות הוכרזה כעיר. בשנת 1904 קמה מערכת הרכבות המקומית.

## כלכלה
מרכיב חשוב בכלכלה המקומית הוא החקלאות (בעיקר ענבים, זיתים, כותנה, פרי הדר ומוצרי תינוקות).

## דמוגרפיה
הזרמים הנוצריים הדומיננטיים באזור הם הכנסייה האדוונטיסטית של היום השביעי, האורתודוקסיות, הקתולית, המתודיזם, הלותרניזם והפרסביטריאניזם ובבפטיזם. יש בוויסיליה קהילות דתיות רבות ובהן: סופים, בהאים, מוסלמים, יהודים, סיקים, זורואסטרים, בודהיסטים והינדים.

לפי מפקד האוכלוסין משנת 2010, התגוררו בוויסיליה כ-124,442 תושבים בכ-41,349 משקי בית. הצפיפות היא 1,324.9 נפש לקמ"ר.

ההרכב הגזעי של העיר:

* 80,203 תושבים (64.5%) לבנים
* 6,768 תושבים (5.4%) אסייתים
* 2,627 תושבים (2.1%) אפרו-אמריקאים
* 1,730 תושבים (1.4%) אינדיאנים
* 27,413 תושבים (22%) מגזעים אחרים
* 5,701 תושבים (4.6%) משני גזעים או יותר

## פוליטיקה
וייסייליה נחשבת לעיר רפובליקנית.

מועצת העיר מורכבת מחמישה חברים הנבחרים אחת לארבע שנים. מועצת העיר בוחרת מתוכה את ראש העיר ואת סגנו.

## אישים ידועים
* קווין קוסטנר
* רוברט לפלין
* סטיב פרי

## קישורים חיצוניים

* 
* 

קטגוריה:קליפורניה: ערים
קטגוריה:יישובים שהוקמו ב-1874
Veronica TV

**Veronica TV** הוא ערוץ טלוויזיה הולנדי שמתמקד בעיקר בקהל צעיר וקהל הגברים. הערוץ הושק בשם "TV10 Gold" ושינה את שמו כמה פעמים עד שנקבע שמו "Veronica" ב-20 בספטמבר 2003. הערוץ נמצא בבעלות רשת Talpa.

הערוץ משתף פעולה עם דיסני XD, שמשדר ב-Veronica בשעות היום ולאחר מכן במשך שעות הערב והלילה לשידורי הערוץ.

## היסטוריה
### 1995-1998: TV10 Gold ו-TV10
בשנת 1995 חברת התקשורת ההולנדית Arcade השיקה שני ערוצי טלוויזיה: The Music Factory (שנועד להוות תחרות לערוץ MTV) ואת ערוץ TV10 Gold. ערוץ זה שידר שידורים חוזרים של סדרות טלוויזיה ישנות דוגמת שושלת וקו אונידין.

בשנת 1996 הפך הערוץ לחלק מתאגיד התקשורת ההולנדי השני בגודלו "Wegener Arcade" כחלק מהאיחוד של Arcade עם חברת ההוצאה לאור Wegener. ברבעון הראשון של אותה שנה השתנה מיתוג הערוץ ל-TV10 על מנת לחדש את הדימוי של הערוץ. כחלק מתהליך המיתוג החל הערוץ לשדר סדרות חדשות ובהן הסדרה אלו אלו וגם הסדרה האמריקאית מ.א.ש.

שנה לאחר מכן רכשה סבן אינטרנשיונל את TV10 והחלה לשתף פעולה עם HMG (הולנד מדיה גרופ) והערוץ החל לחלוק שעות שידור עם Fox Kids. בתוך שנה תמה השותפות עם HMG ומניות קבוצת הולנד מדיה גרופ נרכשו על ידי Fox.

### 1998-2001: Fox ו-Fox 8
ב-19 בדצמבר 1998 מותג ערוץ TV10 מחדש ושמו שונה ל-Fox. זאת כיוון שערוצי פוקס אינטרנשיונל של רופרט מרדוק ניסו להתרחב באירופה ובאמצעות שיתוף הפעולה עם ערוץ TV10 הם יוכלו להשיג אחיזה בשוק התקשורת ההולנדי. בהמשך עלו לשידור סדרות פופולריות דוגמת דוסון קריק, סקס והעיר הגדולה ומלקולם באמצע. בהמשך, ב-8 בספטמבר 1999 שם הערוץ השתנה מ-Fox ל-Fox 8, אם כי בספטמבר 2000 שב שם הערוץ הקודם. למרות השינויים והמיתוג מחדש שעבר הערוץ, הוא לא הצליח להתנער מהדימוי של ערוץ המשדר שידורים חוזרים של סדרות ישנות.

בשנת 2001 רכשה חברת שידורי SBS B.V, הסניף ההולנדי של קבוצת SBS את הערוץ מידי ניוז קורפ.

### 2001-2003: V8
לאחר שרכשה SBS את הערוץ מידי ניוז קורפ, היא שינתה את שם הערוץ ל-V8 ב-1 במאי 2001, השם האחרון לפני Veronica. מוקדם יותר בשנת 2000 הודיעה חברת Veronica Association כי תעזוב את הולנד מדיה גרופ והודיעה על כוונתה להקים ערוץ עצמאי. SBS וחברת Veronica התקשו להגיע להסכם והמשא ומתן ביניהן ארך יותר משנתיים בטרם סגרו עסקה.

V8 הוקדש בשנת 2001 לצעירים. כחלק מההתמקדות בקהל זה, הערוץ החל לשדר סדרות פעולה וסרטי פעולה.

### 2003-הווה: Veronica
בסופו של משא ומתן ארוך חתמו Veronica Association ו-SBS על הסכם, שכלל את מתן השם"Veronica" ל-V8 ב-20 בספטמבר 2003.

## דיסני XD
במהלך שעות היום משדר דיסני XD תוכניות לילדים. דיסני XD משדר בערוץ מאז שנקרא ג'טיקס. מאז ששינה את שמו לדיסני XD הוא החל לשדר בערוץ חדש 24 שעות ביממה באמצעות כמה שירותי טלוויזיה.

## תוכניות
* על פי ג'ים
* אנג'ל
* זהות בדויה
* זאב מעופף
* שושלת
* מ.א.ש.
* Brainiac
* האח הגדול
* בוורלי הילס 90210
* הוואי חמש-אפס
* צער גידול בנות
* NCIS
* 
* אשתי והילדים
* זינה הנסיכה הלוחמת
* המגן
* תיקים באפלה

## ראו גם
* RTL 4
* RTL 5
* SBS 6

## קישורים חיצוניים
* 

## הערות שוליים

קטגוריה:ערוצי טלוויזיה הולנדיים
מדיחה אל-עג'רוש

**מדיחה אל-עג'רוש** (בערבית: **مديحة العجروش**; נולדה ב-1955) היא פסיכולוגית, צלמת, פמיניסטית ופעילה למען זכויות נשים סעודית. היא למדה לתואר בפסיכולוגיה באוניברסיטת אוקלהומה.

## פעילות למען זכויות נשים
ב-1990, אל-עג'רוש לקחה חלק במחאות הראשונות של נשים סעודיות נגד האיסור על נהיגה של נשים, כש-47 נשים שלחו את נהגיהן הביתה, ולקחו את ההגה לידיהן. כתוצאה, אל-עג'רוש נעצרה, פוטרה מעבודתה, ודרכונה נשלל. היא תיארה את רוח התקופה שבה התחוללה מלחמת המפרץ הראשונה בכווית השכנה: "ראינו את החיילות האמריקאיות שהיו מוצבות בסעודיה נוהגות, וזה נתן לנו הנשים את הדחיפה לפעולה". כעונש נוסף, הרשויות החרימו תשלילים של צילומים שצילמה כצלמת במהלך 15 שנים, ושרפו אותם. אחרי זה, יצא קמפיין הכפשה נגד הנשים בעיתונות, ואנשי הדת דרשו את הלקאתן הציבורי.

ב-2011 הצטרפה אל-עג'רוש אל כחמישים נשים ששוב יצאו כחלק מקמפיין נשים להגה (בערבית, قيادة المرأة في السعودية) התנועה למען ביטול האיסור על נהיגת נשים (ובערבית, משחק מילים בעל משמעות כפולה של נהיגה והנהגה). המחאה קמה כחלק ממחאות רחבות יותר שהתרחשו בערב הסעודית, במסגרת האביב הערבי. היא נעצרה, ושוב פוטרה מעבודתה בעמותה.

ב-2013, הקמפיין גדל ואף יצר תהודה בינלאומית, הודות לגדילת פלטפורמות כמו טוויטר ופייסבוק. בריאיון לעיתון הטלגרף במעמד נהיגה המונית של נשים, סיפרה אל-עג'רוש: "אז ב-1990 הייתי ממש אחוזת אימה, ולא הייתה לנו שום מדיה חברתית כדי להראות מה עושים לנו ולהגן עלינו."

בין 15 ל-18 במאי 2018, נעצרה אל-עג'רוש כחלק מסדרת פשיטות של כוחות הביטחון, בה עצרו רבות ממובילות תנועת הנשים, בהן לוג'יין אל-הד'לול, אימאן אל-נאפג'אן, עזיזה אל-יוסף, עאישה אל-מאנה ואחרות, וכן ושני גברים המעורבים בקמפיין. Human Rights Watch מפרש את מטרת המעצרים כאמצעי הפחדה "נגד כל מי שמביע ספקנות לגבי האג'נדה של נסיך הכתר בנושא זכויות". הממשלה השיקה יחד עם המעצרים ההמוניים קמפיין מדיה בו קראו לפעילות "בוגדות", ושר הפנים הסעודי הצהיר שהן תחת חקירה על "מגעים עם גורמים זרים" וניסיונות לגייס פקידי ממשל במטרה להסב נזק לממלכה. העיתון הסעודי "עוכאז" (עכאט'), עיתון פרו-ממשלתי, דיווח שעונש המוות עומד על הפרק עבור הנשים. עיתון סעודי אחר פרסם שאם יעמדו למשפט, צפוי לפעילות עונש של 20 שנים בכלא. אל-עג'רוש ואל-מאנה שוחררו כעבור מספר ימים, כנראה בשל גילן.

## הערות שוליים

קטגוריה:פמיניסטיות סעודיות
קטגוריה:פסיכולוגיות
קטגוריה:פסיכולוגים
קטגוריה:צלמות
קטגוריה:פעילות חברתיות
קטגוריה:בוגרות אוניברסיטת אוקלהומה
קטגוריה:בוגרי אוניברסיטת אוקלהומה
קטגוריה:ילידות 1955
קטגוריה:ילידי 1955
יחסי ארגנטינה–צרפת

**יחסי ארגנטינה–צרפת** הם יחסי החוץ שבין ארגנטינה לצרפת אשר החלו בשנת 1829. לארגנטינה יש שגרירות בפריז ולצרפת יש שגרירות בבואנוס איירס.

במהלך המאה ה-19 היחסים בין המדינות התחזקו מאוד. לצרפת יש השפעה רבה על ארגנטינה, במיוחד בתחומי המשפטים, החינוך, המדע והרפואה.

בשנים 1880–1910 היגרו כמעט 250,000 צרפתים לארגנטינה, בעיקר מן ארץ הבסקים, הרי הפירנאים ואקיטן. מרבית הצרפתים התיישבו בערים ובמיוחד בבואנוס איירס. מבין הארגנטינאים הידועים ממוצא צרפתי ניתן למנות חוליו קורטאסר וברנרדו אלברטו הוסיי.

## קישורים חיצוניים

קטגוריה:ערכים ללא קטגוריות פיזיות - יחסי חוץ